မြန်မာနိုင်ငံ၏ စာတိုက်လုပ်ငန်းနှင့် စာပို့တံဆိပ်ခေါင်းများ

မြန်မာနိုင်ငံ၏ စာတိုက်လုပ်ငန်းနှင့် စာပို့တံဆိပ်ခေါင်းများ သည် ပို့ဆောင်ရေးနှင့် ဆက်သွယ်ရေး ဝန်ကြီးဌာန၊ မြန်မာ့စာတိုက်လုပ်ငန်း လက်အောက်တွင် တည်ရှိသည်။ ကိုလိုနီခေတ် အင်္ဂလိပ်တို့လက်အောက်သို့ ကျရောက်ခဲ့သည့်အချိန်မှစ၍ အိန္ဒိယနှင့်တွဲကာ အုပ်ချုပ်ခံရပြီး ဗြိတိသျှတို့၏ စာပို့စနစ်များ ပေါ်ပေါက်လာသည်။ အိန္ဒိယတံဆိပ်ခေါင်းများကိုလည်း စတင်အသုံးပြုခဲ့ကြသည်။ ထို့နောက် အိန္ဒိယမှခွဲထွက်ပြီးနောက် တံဆိပ်ခေါင်းများတွင် Burma အမည်ဖြင့် စတင်အသုံးပြုခဲ့သည်။ လွတ်လပ်ရေးရပြီးနောက် ပြည်ထောင်စုမြန်မာနိုင်ငံတော်၊ ပြည်ထောင်စုဆိုရှယ်လစ်သမ္မတမြန်မာနိုင်ငံတော်၊ ပြည်ထောင်စုသမ္မတမြန်မာနိုင်ငံတော် စသည်ဖြင့် ပြောင်းလဲသုံးစွဲခဲ့သည်။ လက်ရှိအချိန်တွင် မြန်မာနိုင်ငံ၏ စာပို့လုပ်ငန်းသည် မရှိမဖြစ်အခန်းကဏ္ဍတစ်ရပ်အဖြစ် ရပ်တည်နေဆဲဖြစ်သကဲ့သို့ စာပို့တံဆိပ်ခေါင်းများကိုလည်း အခါအားလျော်စွာ ထုတ်ဝေလျက်ရှိသည်။

မြန်မာနိုင်ငံတွက် စာပို့တံဆိပ်ခေါင်းများကို လုံခြုံရေးနှင့်ဆိုင်သောပုံနှိပ်စက်ရုံတွင် ပုံနှိပ်လေ့ရှိသည်။ နေ့ထူးနေ့မြတ်များ (ဥပမာ - လွတ်လပ်ရေးနေ့၊ ပြည်ထောင်စုနေ့)၊ တိုင်းပြည်တွင်အရေးကြီးသော ကိစ္စရပ်များနှင့် ထင်ရှားသောဖြစ်ရပ်များ (ဥပမာ - အရှေ့တောင်အာရှအားကစားပြိုင်ပွဲ၊ သန်းခေါင်စာရင်း၊ ၂၁ရာစုပင်လုံညီလာခံ)၊ နှစ်နိုင်ငံသံတမန်ဆက်ဆံရေးနှစ်ပတ်လည်နေ့များ၊ တိုင်းပြည်၏ထင်ရှားအရေးပါသော အဖွဲ့အစည်းများ၏နှစ်ပတ်လည်များ (ရန်ကုန်တက္ကသိုလ်၏ ရတုနှစ်များ၊ ရန်ကုန်စာတိုက်ကြီး၏ရတုနှစ်များ)၊ မြန်မာနိုင်ငံပါဝင်သော နိုင်ငံတကာအဖွဲ့အစည်းများ (ဥပမာ - ကုလသမဂ္ဂ၏ ရတုနှစ်များ၊ အာဆီယံ၏ ရတုနှစ်များ) စသည်ဖြင့် စာပို့တံဆိပ်ခေါင်းများ ထုတ်ဝေလေ့ရှိသည်။ ထို့အပြင် အခြားသောနိုင်ငံများ၏ခေါင်းဆောင်ကြီးများ၏ ရုပ်ပုံပါတံဆိပ်ခေါင်းများ (ဥပမာ - အိန္ဒိယအမျိုးသားခေါင်းဆောင်ကြီး ဂန္ဓီ၏ ရာပြည့်မွေးနေ့) ကိုလည်း ထုတ်ဝေခဲ့သည်။ တံဆိပ်ခေါင်းစီးရီးများအဖြစ် (၁၂)လရာသီရိုးရာပွဲတော်များ၊ ပန်း(၁၀)မျိုး၊ ပျူခေတ်မှ ရတနာပုံခေတ်အထိ ဝတ်စားဆင်ယင်မှုများ၊ မြန်မာနိုင်ငံ၌သာကျက်စားသည့် ဒေသရင်းမျိုးစိတ်ငှက်များ စသည်တို့ကိုလည်း ထုတ်ဝေခဲ့သည်။ တံဆိပ်​ခေါင်းများနှင့်အတူ ပထမ​နေ့စာအိတ် (First Day Cover) များ၊ ပို့စ်ကတ် (Postcard)များ စသည်ဖြင့်လည်း တွဲ၍ထုတ်​ဝေ​လေ့ရှိကာ ရန်ကုန်၊ မန္တ​လေး၊ ​နေပြည်​တော်စာတိုက်ကြီးများတွင် အထူး​နေ့စွဲအမှတ်သားတံဆိပ်များ ရိုက်နှိပ်နိုင်သည်။

မြန်မာနိုင်ငံမှထုတ်ဝေသည့် တံဆိပ်ခေါင်းများတွင် တိရိစ္ဆာန်ပုံဖြင့် ထုတ်ဝေသော တံဆိပ်ခေါင်းများမှာ ရှားပါးသည်။ ၂၀၁၉ခုနှစ်ကထုတ်ဝေသော ၁၀၀ကျပ်တန် ငှက်ခါးပုံပါ စာပို့တံဆိပ်ခေါင်း၊ ၂၀၂၂ခုနှစ်ကထုတ်ဝေသော ရုရှား-မြန်မာ ကျားကောင်ရေထိန်းသိမ်းရေးဖိုရမ်အထိမ်းအမှတ် ကျားပုံပါ စာပို့တံဆိပ်ခေါင်းများ၊ ၂၀၂၂ - ၂၀၂၃ ထုတ်ဝေသော ဒေသရင်းငှက်မျိုးစိတ်များပါ စာပို့တံဆိပ်ခေါင်းများ၊ ၂၀၂၃ခုနှစ်တွင်ထုတ်ဝေသော စိန်ရတုလွတ်လပ်ရေးနေ့အထိမ်းအမှတ် ရဋ္ဌနန္ဒက ဆင်ဖြူတော်ပုံပါ အထူးစာပို့တံဆိပ်ခေါင်းများ စသည်ဖြင့် အနည်းအကျဉ်းသာရှိသည်။
စာတိုက်လုပ်ငန်းသမိုင်းကြောင်း
မြန်မာဘုရင်များလက်ထက်က မြင်းလျင်တော်၊ ခြေလျင်တော်၊ လှေလျင်တော်တို့သည် ဘုရင့်စာချွန်တော်များကို လက်ဆင့်ကမ်းစနစ်၊ တောက်လျှောက်စနစ် စသည်ဖြင့် ပို့ဆောင်ခဲ့ကြသည်။

မြန်မာနိုင်ငံတွင် စာတိုက်လုပ်ငန်းသည် ၁၈၂၇ခုနှစ်တွင် အင်္ဂလိပ်တို့သိမ်းပိုက်ထားသော စစ်တွေမြို့တွင် စာတိုက်ဖွင့်လှစ်ခြင်းမှ စတင်ခဲ့သည်။ ၁၈၅၂ခုနှစ်တွင် ပဲခူးစာတိုက်၊ ၁၈၅၄ခုနှစ်တွင် ရန်ကုန်စာတိုက်ကြီးတို့ကို ဆက်လက်ဖွင့်လှစ်ခဲ့သည်။ မြန်မာတစ်နိုင်ငံလုံးကို အင်္ဂလိပ်တို့သိမ်းပိုက်ပြီးျနာက်တွင် စာတိုက်နှင့်ကြေးနန်းလုပ်ငန်းများကို ပူးတွဲအုပ်ချုပ်ခဲ့သည်။ မြန်မာနိုင်ငံကို အိန္ဒိယနှင့်တွဲ၍ အုပ်ချုပ်ခဲ့သဖြင့် မြန်မာ့စာတိုက်နှင့်ကြေးနန်းဌာနသည် အိန္ဒိယလက်အောက်တွင် ရှိခဲ့သည်။ ၁၉၃၇ခုနှစ်တွင် အိန္ဒိယမှခွဲထွက်ပြီးနောက် မြန်မာနိုင်ငံ စာတိုက်နှင့်ညွှန်ကြားရေးဝန်ချုပ်ရုံးကို ဖွင့်လှစ်ခဲ့သည်။ ဆင်းမလားစီမံကိန်းအရ ၁၉၄၅ခုနှစ် ဇွန်လ (၈)ရက်နေ့တွင်  စာတိုက်ဌာနကို စာတိုက်လုပ်ငန်းများ အုပ်ချုပ်ရေးအရာရှိလက်အောက်တွင်လည်းကောင်း၊ ကြေးနန်းဌာနကို ဆက်သွယ်ရေး ညွှန်ကြားရေးမှူး လက်အောက်တွင်လည်းကောင်း ထားရှိခဲ့သည်။ ၁၉၄၇ခုနှစ် ဒီဇင်ဘာလ၂၄ ရက်နေ့မှစ၍ စာတိုက်မင်းကြီးရာထူးကို စာတိုက်ဌာနတွင်လည်းကောင်း၊ အင်ဂျင်နီယာချုပ်ကို ကြေးနန်းဌာနတွင်လည်းကောင်း တီထွင်ထားရှိခဲ့သည်။ 

မြန်မာနိုင်ငံလွတ်လပ်ရေးရရှိသည့် ၁၉၄၈ခုနှစ် ဇန်နဝါရီ ၄ရက်နေ့မှစ၍ စာတိုက်မင်းကြီးကို စာတိုက် ညွှန်ကြားရေးဝန်၊ အင်ဂျင်နီယာချုပ်ကိုကြေးနန်းညွှန်ကြားရေးဝန်အဖြစ် ပြောင်းလဲ ခေါ်တွင် ခဲ့သည်။ ၁၉၄၉ခုနှစ် အောက်တိုဘာ ၄ရက်နေ့တွင် ကမ္ဘာ့စာပို့တိုက်သမဂ္ဂအဖွဲ့ဝင် ဖြစ်လာခဲ့သည်။ ၁၉၅၆ခုနှစ် မေလ ၅ရက်နေ့တွင် နိုင်ငံခြားစာပို့တိုက်ဌာန ပေါ်ပေါက်လာခဲ့သည်။ ၁၉၅၉ခုနှစ်တွင် စာတိုက်လုပ်ငန်းဖွံ့ဖြိုးရေးများကို စီမံချက်ဖြင့် ဆောင်ရွက်ခဲ့ပြီး ၁၉၆၀ပြည့်နှစ် ဇန်နဝါရီလ ၂၅ရက်နေ့တွင် စာတိုက်နှင့်ကြေးနန်းဌာနအဖြစ် ပြန်လည်ပေါင်းစည်းကာ ညွှန်ကြားရေးမှူးချုပ်တစ်ဦးတည်းက အုပ်ချုပ်ခဲ့သည်။ ၁၉၇၂ခုနှစ် မတ်လ ၁၅ရက်နေ့တွင် စီးပွားရေးဆန်ဆန်ဆောင်ရွက်နိုင်ရန်အတွက် ဆက်သွယ်ရေးကော်ပိုရေးရှင်းအဖြစ် ဖွဲ့စည်းခဲ့သည်။
စာတိုက် စုစုပေါင်း အရေအတွက်မှာ ၁၉၆၂ ခုနှစ်၊ မတ်လတွင် (၆၈၆) ရုံး ရှိခဲ့ရာမှ ၁၉၇၅ ခုနှစ်၊ မတ်လတွင် (၁၀၉၄) ရုံး သို့လည်းကောင်း၊ ၁၉၈၇ ခုနှစ်၊ မတ်လတွင် (၁,၁၁၃) ရုံး သို့လည်းကောင်း တိုးတက်ခဲ့သည်။ ၁၉၈၈-၈၉ ခုနှစ်တွင် စာတိုက်စုစုပေါင်းအရေအတွက်မှာ (၁,၁၁၅) ရုံးရှိခဲ့ရာမှ ၂၀၁၇ခုနှစ်၊ ဇွန် (၃၀) ရက်နေ့တွင် လုပ်ငန်းပြည့် (၇၈၂) ရုံး၊ စာတိုက်ခွဲ (၂၀၈) ရုံး၊ ကျေးရွာကိုယ်စားလှယ် (၃၉၁) ရုံး၊ စုစုပေါင်း (၁,၃၈၁) ရုံး သို့ လည်းကောင်း တိုးတက်ခဲ့သည်။

မြန်မာ့တံဆိပ်​ခေါင်းများ သမိုင်း​ကြောင်း
မြန်မာနိုင်ငံ၏ တံဆိပ်​ခေါင်းများကို လွတ်လပ်​ရေးမရမီ ဗြိတိသျှကိုလိုနီ​ခေတ်၊ ဂျပန်​ခေတ်၊ လွတလပ်​ရေးရပြီး​နောက် ပါလီမန်ဒီမိုက​ရေစီ​ခေတ်၊ ​တော်လှန်​ရေးအစိုးရ​ခေတ်၊ မြန်မာ့ဆိုရှယ်လစ်လမွးစဉ်ပါတီ​ခေတ်၊ နိုင်ငံ​တော်ငြိမ်ဝပ်ပိပြားမှုတည်​ဆောက်​ရေးအဖွဲ့​ခေတ်၊ နိုင်ငံ​တော်​အေးချမ်းသာယာ​ရေးနှင့် ဖွံ့ဖြိုး​ရေး​ကောင်စီ​ခေတ်၊ ပြည်​ထောင်စုသမ္မတမြန်မာနိုင်ငံ​တော်​ခေတ်ဟူ၍ ​ခေတ်များ ခွဲခြားနိုင်သည်။
လွတ်လပ်​ရေးမရမီ တံဆိပ်ခေါင်းများ
မြန်မာနိုင်ငံသည် အိန္ဒိယနိုင်ငံနှင့်တွဲ၍ အုပ်ချုပ်ခံနေရချိန်တွင် အိန္ဒိယတံဆိပ်ခေါင်းများကိုသာ သုံးစွဲခဲ့ရသည်။ ခွဲရေးတွဲရေးကိစ္စများအပြီး အိန္ဒိယမှခွဲထွက်ပြီးနောက် ၁၉၃၇ခုနှစ် ဧပြီလ (၁)ရက်နေ့မှစကာ အိန္ဒိယနိုင်ငံထုတ် ပဉ္စမ​မြောက်​ဂျော့ဘုရင်ပုံ စာပို့တံဆိပ်ခေါင်းများပေါ်တွင် Burma ဟူ၍ တစ်ဆင့်ထပ်၍ပုံနှိပ်ကာ သုံးစွဲခဲ့ရသည်။ မူလက မြန်မာနိုင်ငံအမည်၊ မြန်မာပနုပညာလက်ရာများဖြင့် တံဆိပ်​ခေါင်းအသစ်များ ရိုက်နှိပ်ရန်ဖြစ်သည်။ သို့ရာတွင် ဗြိတိသျှဘုရင် ပဉ္စမ​မြောက်​ဂျော့ဘုရင် နတ်ပြည်စံပြီး​နောက် သား​တော်ကြီး အဋ္ဌမမြောက် အက်ဒ်ဝပ်ဘုရင် နန်းတက်ရန် ဖြစ်လာခဲ့သည်။ သို့ရာတွင် အ​မေရိကန်သူအမျိုးသမီးနှင့် လက်ထပ်ရန်ဖြစ်လာသဖြင့် နန်းတက်ပွဲမတိုင်မီကပင် နန်းစွန့်ပြီး ညီ​တော် ဆဋ္ဌမ​မြောက်​ဂျော့ဘုရင် ရုတ်တရက် နန်းတက်လာခဲ့သည်။ ထို့​ကြောင့် မြန်မာတံဆိပ်​ခေါင်းများရိုက်နှိပ်ရန် အချိန်မရှိ​တော့ဘဲ အိန္ဒိယနိုင်ငံထုတ် ပဉ္စမ​မြောက်​ဂျော့ဘုရင်ပုံ တံဆိပ်​ခေါင်းများတွင်သာ ထပ်ဆင့်ပုံနှိပ်ခဲ့ရသည်။ ထိုတံဆိပ်​ခေါင်းများသည် မြန်မာနိုင်ငံ၏ ပထမဆုံး​သော တံဆိပ်​ခေါင်းများဖြစ်သည်။ အရွယ်​သေး (၁၂)မျိုး၊ အရွယ်ကြီး (၆)မျိုးဖြင့် စုစု​ပေါင်း (၁၈)မျိုး ထုတ်​ဝေခဲ့သည်။ အစိုးရသုံးကိစ္စရပ်များအတွက် SERVICE ဟု ပုံနှိပ်ခဲ့သည်။

၁၉၃၈ခုနှစ်တွင် မြန်မာ့အစဉ်သုံးတံဆိပ်ခေါင်းအတွက် ဒီဇိုင်းပြိုင်ပွဲကို အစိုးရမှကျင်းပခဲ့သည်။ ၁၉၃၈ခုနှစ် နိုဝင်ဘာ ၁၅ရက်နေ့တွင် စတင်ထုတ်ဝေခဲ့ရာ မြန်မာနိုင်ငံ၏ ပထမဆုံး မြန်မာတံဆိပ်ခေါင်းများဖြစ်ခဲ့သည်။ ထိုတံဆိပ်ခေါင်းများတွင် မြန်မာမှုလက်ရာများပါဝင်ကာ တံဆိပ်ခေါင်းတိုင်းတွင် ဆဋ္ဌမမြောက်ဂျော့ဘုရင်ပုံများ ပါဝင်သည်။ မူလက တံဆိပ်ခေါင်း (၁၅)မျိုးပါဝင်ပြီး ၁၉၄၀ပြည့်နှစ်တွင် တန်ဖိုးနည်းတံဆိပ်ခေါင်းအသစ်တစ်မျိုး ထပ်မံထုတ်ဝေခဲ့သည်။

၁၉၄၀ပြည့်နှစ် မေလ ၆ရက်နေ့တွင် ကမ္ဘာ့ပထမဆုံးစာပို့တံဆိပ်ခေါင်း နှစ်(၁၀၀)ပြည့်အထိမ်းအမှတ်အဖြစ် အထိမ်းအမှတ်တံဆိပ်ခေါင်းကို မြန်မာနိုင်ငံ၌ ထုတ်ဝေခဲ့သည်။ သို့သော်အသစ်ရိုက်နှိပ်ခြင်းမဟုတ်ဘဲ ယခင်ကထုတ်ဝေခဲ့သော (၁၅)မျိုးအနက် ဂျော့ဘုရင်နှင့် ကရဝိတ်ဖောင် ပုံပါသော တံဆိပ်ခေါင်းပေါ်တွင် အထူးထုတ်အထိမ်းအမှတ် COMMEMORATION POSTAGE STAMP 6th MAY 1840 ဟု ထပ်ဆင့်ရိုက်နှိပ်ကာ ထုတ်ဝေခဲ့သည်။ တံဆိပ်ခေါင်း၏မူလတန်ဖိုးပေါ်တွင်လည်း ၁ပဲ (1 ANNA) ဟု ထပ်ဆင့်ရိုက်နှိပ်ခဲ့သည်။

ဂျပန်တို့ မြန်မာပြည်ကို စတင်သိမ်းပိုက်ချိန်တွင် ဧရာဝတီမြစ်ဝကျွန်းပေါ်ဒေသကို ဗမာ့လွတ်လပ်ရေးတပ်မတော်က ကောင်းစွာထိန်းသိမ်းနိုင်ချိန်တွင် ဂျပန်စစ်အုပ်ချုပ်ရေးမရောက်မီကြားကာလ၌ ရာပို့လုပ်ငန်းများတွင် အင်္ဂလိပ်တံဆိပ်ခေါင်းများကို မသုံးစွဲဘဲ ထိုတံဆိပ်ခါင်းများအပေါ်တွင် ဒေါင်းပုံများ တစ်ဆင့်ရိုက်နှိပ် သုံးစွဲခဲ့သည်။ မြောင်းမြ၊ ဖျာပုံ၊ ဟင်္သာတမြို့များ၌ ရိုက်နှိပ်ခဲ့ကာ ဒေါင်းရုပ်ပုံ (၇)မျိုးရှိသည်။ ၁၉၄၂ခုနှစ် ဇွန်လတွင် ဂျပန်တို့က စာတိုက်လုပ်ငန်းကို ချက်ချင်းပြန်လည်စတင်ရန် စီမံခဲ့သည်။ သို့ရာတွင် တံဆိပ်ခေါင်းမရှိသေးသဖြင့် တံဆိပ်ခေါင်းဒီဇိုင်းအသစ်ကို ရေးဆွဲခဲ့သည်။ သို့သော် ဇွန်လ (၁)ရက်နေ့အတွက် အချိန်မမီတော့ရာ ဂျပန်စစ်အုပ်ချုပ်ရေးမှ စာတိုက်တာဝန်ခံ ဗိုလ်မှူးယာနိုက မေလ (၂၈)ရက်နေ့တွင် ၎င်း၏ကိုယ်ပိုင်တံဆိပ် ယာနို ကို စက္ကူဖြူများပေါ်တွင် အလျင်အမြန် ထုနှိပ်စေခဲ့သည်။ တစ်ချပ်လျှင် တံဆိပ်ခေါင်း (၁၀၄)လုံးပါသော အချပ် (၄၄၀) ပြီးစီးခဲ့ကာ ဇွန်လ (၁)ရက်နေ့တွင် စာပို့လုပ်ငန်း ပြန်လည်စတင်ခဲ့သည်။ ထိုတံဆိပ်ခေါင်းမှာ မြန်မာ့စာပို့တံဆိပ်ခေါင်းများအနက် နိုင်ငံအမည်၊ တန်ဖိုး၊ ရုပ်ပုံ မည်သည်မျှမပါရှိသော ထူးခြားသည့်တံဆိပ်ခေါင်း ဖြစ်လာခဲ့သည်။

ဇွန်လ (၁၅)ရက်တွင် မူလကဒီဇိုင်းရေးဆွဲထားသည့် နွားနှစ်ကောင်ဖြင့် လယ်ထွန်နေသော လယ်သမားပုံတံဆိပ်ခေါင်း ထွက်ရှိလာသည်။ မြန်မာစာမပါရှိဘဲ မြန်မာစာပို့တံဆိပ်ခေါင်းဟု အဓိပ္ပါယ်ရသော ဂျပန်စာသားသာ ပါဝင်သည်။ ငွေကြေးလုပ်ထုံးလုပ်နည်းများပြောင်းပြီးနောက် ၁ပဲတန်သော ထိုတံဆိပ်ခေါင်းများကို ပြန်လည်သိမ်းယူကာ ရန်ကုန်စာတိုက်ကြီး၌ ၅ဆင့်ဟု အဓိပ္ပါယ်ရသော 5C စာသားကို လက်ဖြင့်တံဆိပ်တုံးထုခဲ့ကြသည်။ ဒုတိယကမ္ဘာစစ်ကာလတွင် အခြေခံစက္ကူအပါအဝင် တံဆိပ်ခေါင်းရိုက်ရန် ပစ္စည်းရှားပါးသဖြင့် ဂျပန်နိုင်ငံမှ တံဆိပ်ခေါင်းများ မှာယူခဲ့ကြသည်။ တန်ဖိုးများအပေါ်တွင် မြန်မာငွေေကြေးစနစ်တန်ဖိုးများ ထပ်ဆင့်ရိုက်နှိပ်ခဲ့သည်။ ထပ်ဆင့်မရိုက်သော တံဆိပ်ခေါင်းများလည်း ရှိခဲ့သည်။ ဂျပန်ခေတ် မြန်မာပြည်အစိုးရ၏ တံဆိပ်ခေါင်းကို ၁၉၄၃ခုနှစ် ဖေဖော်ဝါရီလ ၁၅ရက်နေ့တွင် ထုတ်ဝေခဲ့သည်။ ၁၉၄၃ခုနှစ် မတ်လတွင် ပါဆယ်လုပ်ငန်း၊ မှတ်ပုံတင်လုပ်ငန်းများအတွက် လယ်သမားတံဆိပ်ခေါင်းများကို တန်ဖိုးပြောင်းလဲ ထုတ်ဝေခဲ့သည်။

ထုတ်​ဝေခဲ့​သောတံဆိပ်​ခေါင်းများစာရင်း
Key
 အထူးထုတ် စာပို့တံဆိပ်​ခေါင်း
၂၀၂၁
 စဉ် ​ထုတ်​ဝေသည့်နေ့စွဲ အ​ကြောင်းအရာ တံဆိပ်​ခေါင်းပါပုံ တံဆိပ်​ခေါင်းအရွယ်အစားနှင့်ပုံစံ ထုတ်​ဝေသည့်အ​ရေအတွက် တန်ဖိုး မှတ်ချက်၁၄ ဇန်နဝါရီ ၂၀၂၁(၇၃)နှစ်​မြောက် လွတ်လပ်​ရေး​နေ့ဦး​ရွှေရိုးနှင့် ​ဒေါ်မိုးအကမြင်ကွင်း၄၂ × ၃၀ မီလီမီတာ (အလျားလိုက်)၃၀၀,၀၀၀၂၀၀ ကျပ်၂ပုဂံဘုရားများရှုခင်း၃၀၀,၀၀၀၂၀၀ ကျပ်၃​ရွှေကြက်ယက်၊ ​ရွှေကြက်ကျဘုရားများ (မန္တ​လေး)၃၀၀,၀၀၀၂၀၀ ကျပ်၄၂၇ စက်တင်ဘာ ၂၀၂၁ပျူ​ခေတ်ဝတ်စားဆင်ယင်မှုပျူ​ခေတ်ဝတ်စားဆင်ယင်မှုဖြင့် အမျိုးသား၃၀ × ၄၂ မီလီမီတာ (​ဒေါင်လိုက်)၃၀၀,၀၀၀၂၀၀ကျပ်ခေတ်အဆက်ဆက်ဝတ်စားဆင်ယင်မှု တံဆိပ်​ခေါင်းအတွဲ၏ ပထမမြောက်ထုတ်​ဝေမှု၅ပျူခေတ်ဝတ်စားဆင်ယင်မှုဖြင့် အမျိုးသမီး၃၀၀,၀၀၀၂၀၀ ကျပ်၆၂၇ ​အောက်တိုဘာ ၂၀၂၁ပုဂံ​ခေတ်ဝတ်စားဆင်ယင်မှုပုဂံခေတ်ဝတ်စားဆင်ယင်မှုဖြင့် အမျိုးသား၃၀ × ၄၂ မီလီမီတာ (​ဒေါင်လိုက်)၃၀၀,၀၀၀၂၀၀ကျပ်ခေတ်အဆက်ဆက်ဝတ်စားဆင်ယင်မှု တံဆိပ်​ခေါင်းအတွဲ၏ ဒုတိယမြောက်ထုတ်​ဝေမှု၇ပုဂံ​ခေတ်ဝတ်စားဆင်ယင်မှုဖြင့် အမျိုးသမီး၃၀၀,၀၀၀၂၀၀ ကျပ်၈၈ ဒီဇင်ဘာ ၂၀၂၁အင်းဝ​ခေတ်ဝတ်စားဆင်ယင်မှုအင်းဝ​ခေတ်ဝတ်စားဆင်ယင်မှုဖြင့် အမျိုးသား၃၀ × ၄၂ မီလီမီတာ (​ဒေါင်လိုက်)၃၀၀,၀၀၀၂၀၀ကျပ်ခေတ်အဆက်ဆက်ဝတ်စားဆင်ယင်မှု တံဆိပ်​ခေါင်းအတွဲ၏ တတိယမြောက်ထုတ်​ဝေမှု၉အင်းဝ​ခေတ်ဝတ်စားဆင်ယင်မှုဖြင့် အမျိုးသမီး၃၀၀,၀၀၀၂၀၀ ကျပ်

၂၀၂၂
 စဉ် ​ထုတ်​ဝေသည့်နေ့စွဲ အ​ကြောင်းအရာ တံဆိပ်​ခေါင်းပါပုံ တံဆိပ်​ခေါင်းအရွယ်အစားနှင့်ပုံစံ ထုတ်​ဝေသည့်အ​ရေအတွက် တန်ဖိုး မှတ်ချက်၁၄ ဇန်နဝါရီ ၂၀၂၂(၇၄)နှစ်​မြောက် လွတ်လပ်​ရေး​နေ့မန္တ​လေးကျုံး၊ မြို့ရိုးနှင့် ​ကျောက်​တော်ကြီးဘုရားတို့ပါ ညမြင်ကွင်း၄၂ × ၃၀ မီလီမီတာ (အလျားလိုက်)၃၀၀,၀၀၀၂၀၀ ကျပ်၂ရန်ကုန်မြို့ ကန်​တော်ကြီး၊ ကရဝိတ်​ဖောင်နှင့် ​ရွှေတိဂုံဘုရားတို့ပါဝင်​သော ည​နေဘက်မြင်ကွင်း၃၀၀,၀၀၀၂၀၀ ကျပ်၃မြန်မာအမျိုးသမီးငယ် (၂)ဦး၃၀၀,၀၀၀၂၀၀ ကျပ်၄၁၂ ​ဖေ​ဖော်ဝါရီ ၂၀၂၂(၇၅)နှစ်​မြောက် စိန်ရတုပြည်​ထောင်စု​နေ့​နေပြည်​တော်ရှိ လွှတ်​တော်အ​ဆောက်အဦး၊ ​တောင်တန်းများ၊ မီးပုံးပျံများ၊ ပင်လုံ​ကျောက်တိုင်နှင့် နိုင်ငံ​တော်အလံ၊ တိုင်းရင်းသားလူမျိုးများ၊ စည်းလုံးညီညွတ်ခြင်းရုပ်တု၄၂ × ၃၀ မီလီမီတာ (အလျားလိုက်)၃၀၀,၀၀၀၂၀၀ကျပ်၅ပင်လုံ​ကျောက်တိုင်၊ တိုင်းရင်းသားလူမျိုးများ၃၀ × ၄၂ မီလီမီတာ (​ဒေါင်လိုက်)၃၀၀,၀၀၀၂၀၀ ကျပ်၆တိုင်း​ဒေသကြီးနှင့်ပြည်နယ်များရှိ ထင်ရှား​သော​နေရာများ၊ တိုင်းရင်းသားလူမျိုးများ၃၀၀,၀၀၀၂၀၀ ကျပ်၇၂ မတ် ၂၀၂၂ကုန်း​ဘောင်​ခေတ်ဝတ်စားဆင်ယင်မှုကုန်း​ဘောင်​ခေတ်ဝတ်စားဆင်ယင်မှုဖြင့် အမျိုးသား၃၀ × ၄၂ မီလီမီတာ (​ဒေါင်လိုက်)၃၀၀,၀၀၀၂၀၀ကျပ်ခေတ်အဆက်ဆက်ဝတ်စားဆင်ယင်မှု တံဆိပ်​ခေါင်းအတွဲ၏ စတုတ္ထ​မြောက်ထုတ်​ဝေမှု၈ကုန်း​ဘောင်​ခေတ်ဝတ်စားဆင်ယင်မှုဖြင့် အမျိုးသမီး၃၀၀,၀၀၀၂၀၀ ကျပ်၉၂၉ ဧပြီ ၂၀၂၂အမရပူရ​ခေတ်ဝတ်စားဆင်ယင်မှုအမရပူရ​ခေတ်ဝတ်စားဆင်ယင်မှုဖြင့် အမျိုးသား၃၀ × ၄၂ မီလီမီတာ (​ဒေါင်လိုက်)၃၀၀,၀၀၀၂၀၀ ကျပ်ခေတ်အဆက်ဆက်ဝတ်စားဆင်ယင်မှု တံဆိပ်​ခေါင်းအတွဲ၏ ပဉ္စမ​မြောက်ထုတ်​ဝေမှု၁၀အမရပူရခေတ်ဝတ်စားဆင်ယင်မှုဖြင့် အမျိုးသမီး၃၀၀,၀၀၀၂၀၀ ကျပ်၁၁၂၉ ဇွန် ၂၀၂၂ရတနာပုံခေတ်ဝတ်စားဆင်ယင်မှုရတနာပုံခေတ်ဝတ်စားဆင်ယင်မှုဖြင့် အမျိုးသား၃၀ × ၄၂ မီလီမီတာ (​ဒေါင်လိုက်)၃၀၀,၀၀၀၂၀၀ ကျပ်ခေတ်အဆက်ဆက်ဝတ်စားဆင်ယင်မှု တံဆိပ်​ခေါင်းအတွဲ၏ ဆဋ္ဌမ​မြောက်ထုတ်​ဝေမှု၁၂ရတနာပုံခေတ်ဝတ်စားဆင်ယင်မှုဖြင့် အမျိုးသမီး၃၀၀,၀၀၀၂၀၀ ကျပ်၁၃၅ စက်တင်ဘာ ၂၀၂၂အပြည်ပြည်ဆိုင်ရာကျား​ကောင်​ရေတည်တံ့​ရေးဖိုရမ် မြန်မာ-ရုရှား နှစ်နိုင်ငံ ကျားထိန်းသိမ်း​ရေးအထိမ်းအမှတ်ကျား၊ Myanmar-Russia TIGER POPULATION PRESERVATION စာတမ်း၊ Tiger Forum တံဆိပ်၄၂ × ၃၀ မီလီမီတာ (အလျားလိုက်)၃၀၀,၀၀၀၂၀၀ ကျပ်FDC ထွက်ရှိ၁၄ကျား၊ Myanmar-Russia TIGER POPULATION PRESERVATION စာတမ်း၊ Tiger Forum တံဆိပ်၊ နှစ်နိုင်ငံအလံများ၄၂ × ၃၀ မီလီမီတာ (အလျားလိုက်)၃၀၀,၀၀၀၂၀၀ ကျပ်FDC ထွက်ရှိ၁၅ကျား၊ Myanmar-Russia TIGER POPULATION PRESERVATION စာတမ်း၊ Tiger Forum တံဆိပ်၊ မန္တ​လေးမြို့ရိုး၊ ကရင်မလင်နန်း​တော်၄၂ × ၃၀ မီလီမီတာ (အလျားလိုက်)၃၀၀,၀၀၀၂၀၀ ကျပ်FDC ထွက်ရှိ၁၆၉ ​အောက်တိုဘာ ၂၀၂၂မြန်မာ့​ဒေသရင်း ​စွေ့ငှက်​စွေ့ငှက်ပုံ၄၂ × ၃၀ မီလီမီတာ (အလျားလိုက်)၃၀၀,၀၀၀၂၀၀ ကျပ်FDC ထွက်ရှိ၊ မြန်မာနိုင်ငံ၌သာကျက်စားသည့် ​ဒေသရင်းငှက်မျိုးစိတ် တံဆိပ်​ခေါင်းအတွဲ၏ ပထမ​မြောက်ထုတ်​ဝေမှု၁၇၂၃ နိုဝင်ဘာ ၂၀၂၂မြန်မာ့​ဒေသရင်း နဖားကြူး (ခ) အမြီးဝိုင်းငှက်နဖားကြူးငှက်၄၂ × ၃၀ မီလီမီတာ (အလျားလိုက်)၃၀၀,၀၀၀၂၀၀ ကျပ်FDC ထွက်ရှိ၊ မြန်မာနိုင်ငံ၌သာကျက်စားသည့် ​ဒေသရင်းငှက်မျိုးစိတ် တံဆိပ်​ခေါင်းအတွဲ၏ ဒုတိယမြောက်ထုတ်​ဝေမှု၁၈၂ ဒီဇင်ဘာ ၂၀၂၂မြန်မာ့​ဒေသရင်း ငှက်မင်းသားဝမ်းဖြူငှက်မင်းသားဝမ်းဖြူ၄၂ × ၃၀ မီလီမီတာ (အလျားလိုက်)၃၀၀,၀၀၀၂၀၀ ကျပ်FDC ထွက်ရှိ၊ မြန်မာနိုင်ငံ၌သာကျက်စားသည့် ​ဒေသရင်းငှက်မျိုးစိတ် တံဆိပ်​ခေါင်းအတွဲ၏ တတိယ​မြောက်ထုတ်​ဝေမှု

၂၀၂၃
 စဉ် ​ထုတ်​ဝေသည့်နေ့စွဲ အ​ကြောင်းအရာ တံဆိပ်​ခေါင်းပါပုံ တံဆိပ်​ခေါင်းအရွယ်အစားနှင့်ပုံစံ ထုတ်​ဝေသည့်အ​ရေအတွက် တန်ဖိုး မှတ်ချက်၁၄ ဇန်နဝါရီ ၂၀၂၃(၇၅)နှစ်​မြောက် စိန်ရတုလွတ်လပ်​ရေး​နေ့ရဋ္ဌနန္ဒက ရတနာဆင်ဖြူ​တော်၄၂ × ၃၀ မီလီမီတာ (အလျားလိုက်)၃၀၀,၀၀၀၂၀၀ ကျပ်FDC ထွက်ရှိ၂၅ ဇန်နဝါရီ ၂၀၂၃မြန်မာ့​ဒေသရင်း ဘီးလုံးငှက်ဘီးလုံးငှက်၄၂ × ၃၀ မီလီမီတာ (အလျားလိုက်)၃၀၀,၀၀၀၂၀၀ ကျပ်FDC ထွက်ရှိ၊ မြန်မာနိုင်ငံ၌သာကျက်စားသည့် ​ဒေသရင်းငှက်မျိုးစိတ် တံဆိပ်​ခေါင်းအတွဲ၏ စတုတ္ထ​မြောက်​မြောက်ထုတ်​ဝေမှု

ကိုးကား

တံဆိပ်​ခေါင်း
တံဆိပ်​ခေါင်း